การประกอบธุรกิจแต่ละสายผลิตภัณฑ์

1. ลักษณะการให้บริการ

บริษัทดำเนินธุรกิจสถานพยาบาลเอกชน
โดยมีรูปแบบการบริหารจัดการเป็นศูนย์การแพทย์เฉพาะทางด้านต่าง ๆ ภายใต้ชื่อ
“ศูนย์การแพทย์โรงพยาบาลกรุงเทพ (Bangkok Hospital Medical Center: BMC)”
ซึ่งประกอบด้วย “โรงพยาบาลกรุงเทพ” “โรงพยาบาลหัวใจกรุงเทพ” “โรงพยาบาลวัฒโนสถ”
และ “โรงพยาบาลกรุงเทพอินเตอร์เนชั่นแนล”

1.1 โรงพยาบาลกรุงเทพ เป็นโรงพยาบาลขนาด 403 เตียง ตั้งอยู่บนพื้นที่ 9 ไร่เศษ
ในซอยศูนย์วิจัย ถนน เพชรบุรีตัดใหม่ กรุงเทพมหานคร
ให้บริการรักษาพยาบาลครบทุกสาขาโดยคณะแพทย์ผู้เชี่ยวชาญ พร้อมทั้งอุปกรณ์การรักษาที่ทันสมัย
ครบวงจร เปิดให้บริการทั้งผู้ป่วยนอก ผู้ป่วยในตลอด 24 ชั่วโมง
โดยมีการจัดตั้งศูนย์รักษาโรคเฉพาะระบบ 24 ศูนย์ ด้วยแพทย์ผู้เชี่ยวชาญเฉพาะโรคดังต่อไปนี้

+---------------------------------+------------------------------------+
| 1.  ศูนย์สมองกรุงเทพ               | 2.  ศูนย์ทันตกรรมกรุงเทพ               |
+---------------------------------+------------------------------------+
| 3                               | 4                                  |
| .  ศูนย์ศัลยกรรมแกมม่าไนฟ์สมองกรุงเทพ | .  ศูนย์โรคทางเดินอาหารและตับกรุงเทพ    |
+---------------------------------+------------------------------------+
| 5.  ศูนย์ส่งเสริมสุขภาพกรุงเทพ        | 6.  ศูนย์เต้านมกรุงเทพ                 |
+---------------------------------+------------------------------------+
| 7                               | 8                                  |
| .  ศูนย์โรคระบบทางเดินปัสสาวะกรุงเทพ | .  ศูนย์บำบัดด้วยออกซิเจนความดันสูงกรุงเทพ |
+---------------------------------+------------------------------------+
| 9.  ศูนย์จักษุกรุงเทพ                | 10. ศูนย์รับส่งต่อผู้ป่วยกรุงเทพ            |
+---------------------------------+------------------------------------+
| 11. ศูนย์เลสิกกรุงเทพ               | 12. ศูนย์สุขภาพนักกอล์ฟกรุงเทพ           |
+---------------------------------+------------------------------------+
| 13. ศูนย์หู คอ จมูกกรุงเทพ           | 14. ศูนย์กระดูกและข้อกรุงเทพ            |
+---------------------------------+------------------------------------+
| 15. ศูน                          | 16. ศูนย์ส่องกล้องเพื่อการรักษา           |
| ย์โรคปอดและระบบทางเดินหายใจกรุงเทพ |     และวินิจฉัยโรคกรุงเทพ              |
+---------------------------------+------------------------------------+
| 17. ศูนย์โรคภูมิแพ้ และหอบหืดกรุงเทพ   | 18. ศูนย์เบาหวาน และต่อมไร้ท่อกรุงเทพ    |
+---------------------------------+------------------------------------+
| 19. ศูนย์โรคไตกรุงเทพ              | 20. ศูน                             |
|                                 | ย์โรคผิวหนังและเวชสำอางค์นานาชาติกรุงเทพ |
+---------------------------------+------------------------------------+
| 21. ศูนย์เวชศาสตร์ฟื้นฟูกรุงเทพ        | 22. ศูนย์กุมารเวชกรุงเทพ               |
+---------------------------------+------------------------------------+
| 23. ศูนย์เวชศาสตร์ชะลอวัยกรุงเทพ     | 24. ศูนย์ผู้มีบุตรยากกรุงเทพ              |
+---------------------------------+------------------------------------+

1.2 โรงพยาบาลหัวใจกรุงเทพ เป็นอาคารโรงพยาบาล 7 ชั้น (รวมชั้นใต้ดิน) ขนาด 56 เตียง
ตั้งอยู่บนพื้นที่ 377 ตารางวา ในซอยศูนย์วิจัยบริเวณใกล้เคียงกับโรงพยาบาลกรุงเทพ
และนับเป็นโรงพยาบาลหัวใจเอกชนแห่งแรกของประเทศไทย ที่มีความพร้อมด้วยปัจจัยหลัก 3
ประการ คือ ความเชี่ยวชาญของบุคลากรทางการแพทย์ครบทุกสาขา เทคโนโลยีที่ล้ำสมัย
และการให้บริการครบวงจรตั้งแต่การป้องกันโรคหัวใจ
การตรวจรักษาและการฟื้นฟูส่งเสริมสมรรถภาพหัวใจของผู้ป่วยตามมาตรฐานสากล
เพื่อความพึงพอใจสูงสุดของผู้รับบริการ

โรงพยาบาลหัวใจกรุงเทพ นับเป็นโรงพยาบาลหัวใจแห่งแรกในประเทศไทยที่ก่อตั้งขึ้นจากศูนย์หัวใจ
ซึ่งเดิมเป็นศูนย์รักษาโรคเฉพาะระบบของโรงพยาบาลกรุงเทพ
เนื่องจากอัตราการเพิ่มขึ้นของผู้ป่วยโรคหัวใจ
ประกอบกับความก้าวหน้าอย่างรวดเร็วทางเทคโนโลยีการตรวจรักษาผู้ป่วยโรคหัวใจ
ทำให้ผู้บริหารของบริษัทได้ตัดสินใจขยายสถานที่ในการรักษาพยาบาลผู้ป่วยโรคหัวใจ โดยการก่อตั้ง
“โรงพยาบาลหัวใจกรุงเทพ”
เพื่อเป็นศูนย์กลางบริการทางการแพทย์ด้านสุขภาพโรคหัวใจครบวงจรแห่งแรกในประเทศไทยที่มีประสิทธิภาพทัดเทียมต่างประเทศ
โดยมีแพทย์และบุคคลากรทางการแพทย์ผู้เชี่ยวชาญโรคหัวใจครบทุกสาขาที่ให้บริการด้วยอุปกรณ์และเทคโนโลยีทางการแพทย์ที่ทันสมัย
ตลอด 24 ชั่วโมง ได้แก่

-   การผ่าตัดด้วยแผลที่เล็กมากและมีความแม่นยำสูง ทำให้ลดความเสี่ยงในการผ่าตัด
    และช่วยให้ผู้ป่วยเจ็บแผลน้อยลง และใช้เวลาในการพักฟื้นสั้น โดยศัลยแพทย์ของ
    “ศูนย์ผ่าตัดหัวใจ ม.ร.ว.อดุลกิติ์ กิติยากร (M.R. Adulkit Kitiyakara Minimally
    Invasive and Robotic Heart Center)” ซึ่งเป็น Minimally Invasive and
    Robotic Cardiac Surgery Center
    ของเอกชนแห่งแรกในประเทศซึ่งมีเครื่องผ่าตัดคล้ายหุ่นยนต์ (da Vinci Robotic
    Cardiac Surgery)

-   การลดโอกาสของการติดเชื้อของผู้ป่วยผ่าตัดในห้องผ่าตัดหัวใจที่สร้างด้วยผนังห้องพิเศษแบบไร้รอยต่อ
    ซึ่งมีระบบทางเดินของอากาศเป็น Laminar Flow ป้องกันการเกาะจับของฝุ่นละออง

-   การผ่าตัดทำทางเบี่ยงหลอดเลือดหัวใจขณะที่หัวใจกำลังเต้นโดยไม่ใช้เครื่องปอดหัวใจเทียม
    ซึ่งเรียกว่า Off – Pump CABG ทำให้ลดอาการแทรกซ้อนและหายเร็วขึ้น
    และการต่อหลอดเลือดโดยใช้ graft จากหลอดเลือดแดง (Arterial conduits)
    ซึ่งมีอายุการใช้งานยืนยาวกว่าและมีอัตราการตีบซ้ำน้อยกว่าหลอดเลือดดำ
    ทำให้ผู้ป่วยมีชีวิตยืนยาวขึ้น และใช้เทคนิกการผ่าตัดแผลเล็ก (Small Incision)
    ทำให้ผู้ป่วยบาดเจ็บน้อยและบาดแผลสวยขึ้น

-   การรักษาหลอดเลือดแดงใหญ่โป่งพองและฉีกขาดโดยการดามด้วยขดลวด
    โดยทีมศัลยแพทย์ที่มีความชำนาญ มีอุปกรณ์และเครื่องมือที่ทันสมัย ด้วยการดามด้วยขดลวด
    ผู้ป่วยมีเพียงแผลผ่าตัดขนาดเล็กที่ขาหนีบเพื่อใส่ขดลวดดามเข้าไปในตำแหน่งที่หลอดเลือดโป่งพองโดยการใช้เครื่องเอกซเรย์ระบุตำแหน่ง
    หลอดเลือดแดงใหญ่ที่โป่งพองทั้งในช่องอกและในช่องท้องก็จะฝ่อไปเอง
    ผู้ป่วยใช้เลือดน้อยและการเข้ารับการดูแลในหอผู้ป่วยวิกฤตลดลงอย่างมาก

-   การผ่าตัดแก้ไขไฟฟ้าลัดวงจรในหัวใจรักษาภาวะหัวใจเต้นผิดจังหวะ
    โดยใช้เครื่องมือพิเศษเข้าไปทำการจี้ตัดการลัดวงจรไฟฟ้าที่ผนังของหัวใจห้องบนได้ทั้งซ้ายและขวา
    ผลการรักษาด้วยการผ่าตัดแก้ไขไฟฟ้าลัดวงจร จะได้ผลดีถึง 90 %
    และเนื่องจากศัลยแพทย์ที่โรงพยาบาลหัวใจกรุงเทพทำการผ่าตัดด้วยเทคนิกให้มีแผลเล็กหรือการใช้หุ่นยนต์
    ผู้ป่วยจะฟื้นตัวจากการผ่าตัดได้เร็วและสามารถกลับไปทำงานได้ภายใน 1 – 2 สัปดาห์

-   24 Hour Intervention
    สำหรับผู้ป่วยที่มีอาการเจ็บแน่นหน้าอกสงสัยกล้ามเนื้อหัวใจขาดเลือด
    หรือหลอดเลือดหัวใจตีบตัน หรือ Heart Attack ให้บริการวินิจฉัย สวนหัวใจ
    และการขยายหลอดเลือด รวมถึงการใส่ขดลวดโดยทีมแพทย์ผู้เชี่ยวชาญ ตลอด 24 ชั่วโมง
    ทุกวัน

-   การตรวจความผิดปกติของหลอดเลือดด้วยคลื่นเสียงความถี่สูงจากภายในหลอดเลือด ด้วย
    Intravascular Ultrasound (IVUS) ทำให้มองเห็นภาพภายในหลอดเลือด การอุดตัน
    ส่วนประกอบของคราบที่ทำให้อุดตัน ขนาดของหลอดเลือด
    ซึ่งเป็นประโยชน์ต่อการวางแผนการรักษา

-   การตรวจหัวใจด้วยคลื่นเสียงสะท้อนความถี่สูงแบบ3 มิติ (3 D Echocardiography)
    ทำให้เห็นการเคลื่อนไหวและการบีบตัวของหัวใจแบบ 3 มิติที่ชัดเจนขณะที่ทำการตรวจ (real
    time)

-   การตรวจหัวใจและการทำงานของหัวใจด้วยเครื่องสะท้อนคลื่นแม่เหล็กไฟฟ้า (3 Tesla
    MRI) และการตรวจหลอดเลือดหัวใจด้วยเครื่องเอ็กซเรย์คอมพิวเตอร์ความเร็วสูง (64
    Slice CT Scan) ซึ่งมีความสามารถในการแสดงภาพหลอดเลือดหัวใจที่ตีบตันหรือมีหินปูน
    ได้อย่างแม่นยำและรวดเร็วโดยมีผลใกล้เคียงหรือเทียบเท่ากับการตรวจด้วยวิธีสวนหลอดเลือดหัวใจ

-   คลินิกฟื้นฟูและส่งเสริมสมรรถภาพหัวใจ ให้บริการด้านการดูแล และรักษา
    เพื่อการฟื้นฟูและส่งเสริมสมรรถภาพหัวใจ อย่างครบวงจร โดยทีมแพทย์ ร่วมกับนักโภชนาการ
    และนักกายภาพฟื้นฟูสมรรถภาพหัวใจ พร้อมด้วยอุปกรณ์และเครื่องมือที่ทันสมัย
    เป็นอีกหนึ่งองค์ประกอบสำคัญของการดูแลผู้ป่วยหลังการทำหัตถการ และการผ่าตัดหัวใจ
    ซึ่งโรงพยาบาลหัวใจกรุงเทพ ได้ให้บริการอย่างครบวงจร
    ผู้ป่วยจะได้รับการแนะนำด้านการออกกำลังกายอย่างปลอดภัย

-   การป้องกันโรคหัวใจ ที่ Preventive Cardiology Clinic
    จะให้คำแนะนำในการปรับพฤติกรรมของผู้ป่วยและญาติ และผู้ที่มีปัจจัยเสี่ยงของโรคหัวใจ เช่น
    ผู้ป่วยที่มีระดับไขมันในเลือดสูง ความดันโลหิตสูง เบาหวาน อ้วนหรือน้ำหนักเกิน
    เพื่อให้หัวใจแข็งแรง ลดความเสี่ยงในการเกิดภาวะหัวใจวายฉุกเฉิน

-   ศูนย์หลอดเลือด
    ให้บริการตรวจรักษาโรคหลอดเลือดทั่วร่างกายทั้งหลอดเลือดแดงและหลอดเลือดดำ เช่น
    การใช้เลเซอร์รักษาเส้นเลือดขอด การขยายหลอดเลือดแดงที่ขาในผู้ป่วย Peripheral
    Arterial Disease การใช้ stem cell รักษาเนื้อเยื่อที่ตายในผู้ป่วยเบาหวาน

-   การรักษาภาวะหัวใจล้มเหลว หัวใจอ่อนกำลัง ตามมาตรฐานสากล
    ซึ่งทำให้ผู้ป่วยมีคุณภาพชีวิตดีขึ้น

-   การติดตามดูแลผู้ป่วยที่ได้รับยาป้องกันการแข็งตัวของเลือด ที่ Anticoagulant Clinic
    เพื่อป้องกันภาวะเลือดออกในสมอง ซึ่งอาจทำให้เกิดอัมพฤกษ์ อัมพาต หรือถึงแก่ชีวิตได้

-   การรักษาพยาบาลผู้ป่วยก่อนเคลื่อนย้ายด้วย ห้องอภิบาลหัวใจเคลื่อนที่ (Mobile CCU)
    ซึ่งเป็นรถพยาบาลนำเข้าจากเยอรมัน
    ภายในประกอบด้วยอุปกรณ์ช่วยชีวิตและรักษาโรคหัวใจครบครันเสมือนผู้ป่วยอยู่ในหออภิบาลหัวใจในโรงพยาบาล
    โดยจะมีอายุรแพทย์หัวใจและพยาบาล ร่วมเดินทางในการเคลื่อนย้ายผู้ป่วย
    เพื่อให้การรักษาพยาบาลผู้ป่วยที่มีอาการโรคหัวใจรุนแรงหรือเฉียบพลันก่อนนำส่งถึงโรงพยาบาล

-   โรงพยาบาลหัวใจกรุงเทพได้ร่วมทำวิจัยกับ Pittsburgh University
    ในการใช้เซลล์บำบัด (Stem Cell Therapy)
    รักษาผู้ป่วยภาวะหัวใจวายที่รักษาด้วยวิธีอื่นแล้วไม่ได้ผล
    โดยใช้เซลล์ต้นกำเนิดจากเลือดของผู้ป่วยเอง
    และยังมีงานวิจัยอื่นๆที่ได้แสดงผลงานในการประชุมทั้งระดับประเทศและนานาชาติ

1.3 โรงพยาบาลวัฒโนสถ เป็นโรงพยาบาลขนาด 35 เตียง
ตั้งอยู่ในซอยศูนย์วิจัยบริเวณเดียวกับโรงพยาบาลกรุงเทพ
นับเป็นโรงพยาบาลเฉพาะทางเพื่อบำบัดรักษาโรคมะเร็งของเอกชนที่จัดตั้งขึ้นเป็นแห่งแรกในประเทศไทย
มีความพร้อมทั้งด้านเทคโนโลยีทางการแพทย์ชั้นสูงเพื่อการวินิจฉัย และให้การรักษา
ตลอดจนบุคลากรทางการแพทย์ผู้เชี่ยวชาญในการตรวจรักษามะเร็งครบทุกสาขาวิชา

-   การลงทุนในเครื่อง Cyclotron สำหรับผลิตสารเภสัชรังสี
    เพื่อใช้สำหรับการตรวจหามะเร็งระยะเริ่มต้น เป็นเครื่องแรกของประเทศไทย
    โดยเริ่มผลิตสาร FDG ตั้งแต่ปลายปี 2005 เพื่อใช้กับเครื่อง PET/CT Scan
    ของโรงพยาบาลวัฒโนสถและโรงพยาบาลอื่น ๆ ที่ร้องขอมา ในปีนี้ทางโรงพยาบาลวัฒโนสถ
    จะเริ่มผลิตสารเภสัชรังสีตัวใหม่ ชื่อ C11 – Acetate ขึ้นเป็นครั้งแรกของประทเศไทย
    เพื่อใช้ในการช่วยวินิจฉัยมะเร็งในอวัยวะที่ FDG มีข้อจำดัดในการตรวจ เช่น มะเร็งตับ

-   การลงทุนในเครื่อง PET/CT SCAN สำหรับการตรวจหามะเร็ง ในระยะเริ่มแรก
    เป็นเครื่องแรกของประเทศไทย ซึ่งถึงปัจจุบัน ( 2008 ) ได้มีผู้มารับบริการตรวจมากกว่า
    1,100 รายแล้ว นับเป็น series ที่มีจำนวนผู้มารับบริการที่มากที่สุดแห่งหนึ่ง ของประเทศ
    จึงเป็นทีมที่มีประสพการณ์สูงในการวินิจฉัยโดยวิธีดังกล่าว

-   การลงทุนในเครื่อง Novalis เพื่อใช้ในการผ่าตัดก้อนมะเร็ง ทั้งภายในและภายนอกสมอง
    แบบไร้โลหิต นับเป็นนวัตกรรมใหม่ในการผ่าตัด
    เพื่อลดผลแทรกซ้อนในการผ่าตัดรักษาและผู้ป่วยสามารถฟื้นตัวได้เร็วขึ้นกว่าการผ่าตัดแบบเดิม

-   การลงทุนในเครื่องมือทางการแพทย์อื่นๆ, การสร้างบรรยากาศภายในโรงพยาบาลให้เป็นแบบ
    Healing atmosphere รวมทั้งบุคคลากรทางการแพทย์เฉพาะทางด้านมะเร็ง เพื่อให้เป็น
    ร.พ.ที่มีความพร้อม.ในทุก ๆ ด้าน ทั้งทีมแพทย์ พยาบาล เจ้าหน้าที่
    ประจำโรงพยาบาลตลอดเวลา เพื่อให้บริการผู้ป่วยได้ตลอด 24 ชั่วโมง และ 7 วันต่อสัปดาห์

1.4 โรงพยาบาลกรุงเทพอินเตอร์เนชั่นแนล เป็นอาคารโรงพยาบาล 6 ชั้น ขนาด 90 เตียง
ตั้งอยู่ในซอยศูนย์วิจัยบริเวณเดียวกับโรงพยาบาลกรุงเทพ โดยได้เปิดให้บริการตั้งแต่เดือนกุมภาพันธ์
2549 เพื่อให้บริการแก่ชาวต่างชาติ โดยให้บริการทั้งผู้ป่วยนอกและผู้ป่วยใน
พร้อมล่ามที่ให้บริการในภาษาหลักต่าง ๆ อาทิ ภาษา อังกฤษ ญี่ปุ่น อาหรับ เกาหลี ฝรั่งเศส จีน
พม่า และเขมร และอี่นๆ เป็นต้น รวมทั้งการอำนวยความสะดวกอื่นๆ แก่ชาวต่างประเทศ อาทิ
การติดต่อกับบริษัทประกันภัยในต่างประเทศ การให้บริการต่อวีซ่า การจองตั่วเครื่องบิน
การจองโรงแรม การแลกเงินตราต่างประเทศ เป็นต้น
โดยแบ่งการบริการแก่ชาวต่างประเทศออกเป็น 3 แผนก ดังนี้คือ

-   แผนกบริการผู้ป่วยญี่ปุ่น (Japanese Medical Service : JMS)

-   แผนกบริการผู้ป่วยอาหรับ (Arab Medical Services : AMS)

-   แผนกบริการผู้ป่วยต่างประเทศอื่น ๆ (International Medical Center : IMC)

นอกจากหน่วยงานที่ให้บริการแก่ชาวต่างประเทศเป็นพิเศษแล้ว
โรงพยาบาลกรุงเทพอินเตอร์เนชั่นแนลยังมีหน่วยงานอื่น ๆ
ที่สำคัญที่ให้บริการทั้งชาวไทยและชาวต่างประเทศด้วย อันได้แก่

-   แผนกส่งเสริมสุขภาพ ( Health Promotion Department )
    ให้บริการในการตรวจสุขภาพแก่คนไทยและคนต่างประเทศโดยเน้นที่ One Stop Service

-   แผนกเคลื่อนย้ายผู้ป่วยทางอากาศ ( Aviation Medicine Department )
    ซึ่งให้บริการเคลื่อนย้ายผู้ป่วยทางอากาศโดยใช้เฮสิคอปเตอร์
    และเครื่องบินไอพ่นสำหรับผู้ป่วยที่ต้องการจะเดินทางมารักษาที่ศูนย์การแพทย์โรงพยาบาลกรุงเทพ
    หรือสำหรับผู้ป่วยที่ต้องการจะเดินทางกลับประเทศ

-   แผนกเวชศาสตร์ชะลอวัย ( Anti Aging Medicine Department )
    ให้บริการในการตรวจฮอร์โมนและสารที่จะทำให้ร่างกายเสื่อมสภาพได้เร็ว
    และจัดยาหรืออาหารเสริมให้ตามสภาพความจำเป็นของบุคคล

2. ภาวะอุตสาหกรรมและการแข่งขัน

2.1 ภาวะอุตสาหกรรม

ความต้องการทางด้านการบริการรักษาพยาบาลในประเทศไทยกำลังเพิ่มขึ้นซึ่งสะท้อนจากจำนวนค่าใช้จ่ายในการรักษาพยาบาลที่เพิ่มขึ้น
ซึ่งมีสาเหตุมาจากการที่รัฐบาลได้จัดให้มีโครงการ 30 บาทรักษาทุกโรคขึ้น
และการเพิ่มขึ้นของนักท่องเที่ยวต่างชาติที่มาท่องเที่ยวและรักษาโรคซึ่งกำลังเป็นที่นิยมในหมู่นักท่องเที่ยว
โรงพยาบาลไทยได้มีการให้บริการการรักษาพยาบาลที่หลากหลายเพื่อบริการทั้งคนไข้ไทยและคนไข้ต่างชาติ

แนวโน้มการเพิ่มขึ้นของคนไข้ไทย

ปี พ.ศ. 2544 รัฐบาลไทยได้เปิดตัวโครงการ 30 บาทรักษาทุกโรคขึ้น
ส่งผลให้คนไข้ไทยที่เข้ารับบริการการรักษาพยาบาลในโรงพยาบาลของรัฐบาลมีจำนวนเพิ่มขึ้นมาก
และมีผลการะทบต่อโรงพยาบาลของรัฐบาลในด้านบุคลากรในการให้บริการที่ไม่เพียงพอและด้านการเงินที่ไม่สามารถเก็บค่ารักษาพยาบาลตามจริง
ด้วยเหตุผลนี้ โรงพยาบาลรัฐบาลจึงไม่สามารถที่จะลงทุน
และพัฒนาคุณภาพทั้งทางด้านการรักษาพยาบาลและเทคโนโลยี
ยังเป็นเหตุให้บุคคลากรทางการแพทย์ย้ายจากโรงพยาบาลรัฐบาลมาทำงานกับโรงพยาบาลเอกชนที่ให้ผลตอบแทนดีกว่า
จำนวนประชากรชั้นกลางของประเทศที่ไม่พอใจกับระยะเวลาในการรักษาและคุณภาพในการรักษาของโรงพยาบาลรัฐบาลได้หันมาใช้บริการสถานพยาบาลเอกชนเพิ่มขึ้น
สถานพยาบาลเอกชนจึงมีสภาพคล่องสูงเนื่องจากสามารถเก็บค่ารักษาพยาบาลตามที่กำหนดไว้จริง
การเพิ่มขึ้นของรายได้ในสถานพยาบาลเอกชนจึงเป็นส่วนสำคัญที่ทำให้สถานพยาบาลเอกชนพัฒนาคุณภาพในการรักษา
โรงพยาบาลและอุปกรณ์ทางการแพทย์
โดยสัดส่วนการเข้ารับการรักษาในโรงพยาบาลเอกชนเพิ่มขึ้นจากร้อยละ 26.1ในปี 2548
เป็นร้อยละ 28.6 ในปี 2549

[]

  ที่มา: สำนักงานสถิติแห่งชาติ

[]นอกจากนี้แนวโน้มการใช้จ่ายเงินในการรักษาพยาบาลของประชากรในประเทศไทยก็มีแนวโน้มที่สูงขึ้นเนื่องจากการเปลี่ยนแปลงโครงสร้างอายุของประชากร
และมีการคาดหมายว่าประชากรจะมีอายุที่ยืนยาวขึ้น ในปี 2549
สัดส่วนของประชากรที่มีอายุมากกว่า 60 ปีคิดเป็นร้อยละ 11
และเป็นที่คาดหมายว่าสัดส่วนของประชากรที่มีอายุมากกว่า 60 ปีนี้จะเพิ่มเป็นร้อยละ 14 ในปี
2558 และเพิ่มเป็นร้อยละ 17 ในปี 2563 และในปี 2549 โดยเฉลี่ยประชากรชายไทยมีอายุเฉลี่ย
69.9 ปี ประชากรหญิงไทยมีอายุเฉลี่ย 77.6 ปี
โดยเป็นที่คาดหมายว่าประชากรชายไทยจะมีอายุเฉลี่ยเพิ่มขึ้นเป็น 71.3 ปี ในปี 2058 และเป็น
74.8 ปี ในปี 2068 และประชากรหญิ่งไทยจะมีอายุเฉลี่ยเพิ่มขึ้นเป็น 77.5 ปี ในปี 2058
และเป็น 80.3 ปี ในปี 2068

  ที่มา: National Econnomic and Social Development Board

[]

  ที่มา: กระทรวงสาธารณสุข

แนวโน้มการเพิ่มขึ้นของคนไข้ต่างชาติที่ใช้บริการในประเทศไทย

คนไข้ต่างชาติที่เข้ามาใช้บริการในประเทศไทยมีแนวโน้มเพิ่มขึ้น เนื่องจากในปี 2547
รัฐบาลได้ประกาศนโยบายที่จะสนับสนุนและพัฒนาให้ประเทศไทยเป็นศูนย์กลางในการให้บริการรักษาพยาบาลในภูมิภาคเอเชียภายในปี
2553 โดยรัฐบาลได้มีแผนกลยุทธ์ที่จะทำประชาสัมพันธ์และการตลาดกับต่างประเทศ
และพัฒนาการบริหารงาน การบริการและการรักษาพยาบาล โดยได้จัดให้จังหวัดกรุงเทพฯ
เชียงใหม่ ภูเก็ต และ สมุย เป็นจังหวัดที่ใช้เป็นพื้นที่รองรับคนไข้ต่างชาติ
การทำการประชาสัมพันธ์ทางและการตลาดในต่างประเทศทำให้ของคนปริมาณไข้ต่างชาติในโรงพยาบาลเอกชนเพิ่มสูงขึ้น
นอกจากนี้การที่ประเทศไทยยังมีชื่อเสียงในการให้บริการที่มีคุณภาพ
ด้วยเทคโนโลยีที่ทันสมัยทัดเทียมสากล ด้วยราคาที่ถูกกว่า
ก็เป็นปัจจัยสำคัญที่ทำให้คนไข้ต่างชาติเดินทางเข้ามาใช้บริการทางการแพทย์ในประเทศไทย

[]

  ที่มา:กรมส่งเสรินการส่งออก กระทรวงสาธารณสุข

2.2 นโยบายด้านการตลาดและกลยุทธ์การแข่งขัน

บริษัทมีนโยบายด้านการตลาดและกลยุทธ์การแข่งขันดังต่อไปนี้

-   เน้นการให้บริการทางการแพทย์ที่มีคุณภาพสูง ได้มาตรฐานระดับสากล
    โดยปัจจุบันโรงพยาบาลในกลุ่ม จำนวน 6 โรงพยาบาลได้รับการรับรองมาตรฐานจาก Joint
    Commission International
    ซึ่งเป็นมาตรฐานระดับสากลทางด้านการให้บริการด้านการดูแลสุขภาพ และการบริหารองค์กร

-   เน้นการให้บริการทางการแพทย์ด้วยเครื่องมืออุปกรณ์การแพทย์ที่ทันสมัย
    และทีมแพทย์ที่มีชื่อเสียง

-   สร้างความพึงพอใจให้กับลูกค้าสูงสุดด้วยบริการที่สะดวกและรวดเร็ว
    โดยการทำการสำรวจความพึงพอใจของลูกค้ารายวัน
    การใช้ระบบสารสนเทศที่ทันสมัยเข้ามาช่วยเสริมทางด้านคุณภาพการให้บริการ
    และการให้บริการที่เพิ่มความสะดวกแก่ลูกค้า เช่น การบริการขนย้ายผู้ป่วยทางเฮลิคอปเตอร์

-   สร้างความได้เปรียบในการขยายฐานลูกค้าจากการเป็นโรงพยาบาลที่มีเครือข่ายมากที่สุดในประเทศไทย
    โดยเน้นให้เกิดการแนะนำหรือส่งต่อผู้ป่วยระหว่างเครือข่าย
    เนื่องจากโรงพยาบาลในเครือข่ายแต่ละโรงพยาบาลอาจมีความชำนาญและความพร้อมของอุปกรณ์ในการแพทย์ที่แตกต่างกันไป
    การแนะนำหรือส่งผู้ป่วยระหว่างกันจะทำให้โรงพยาบาลไม่สูญเสียลูกค้าให้กับกลุ่มคู่แข่งและยังเป็นช่องทางในการขยายฐานลูกค้าของโรงพยาบาล
    นอกจากนี้บริษัทยังได้มีการขยายเครือข่ายไปยังประเทศกัมพูชาด้วย

-   สร้างความจงรักภักดีต่อตราสินค้า (Brand Loyalty)
    โดยในปัจจุบันโรงพยาบาลได้มีการจัดโปรแกรมการบริการตรวจรักษาแก่ผู้ป่วยในลักษณะเหมาจ่าย
    (Package)
    โดยผู้ป่วยที่เข้าร่วมโครงการจะเสียค่าใช้จ่ายในการรักษาที่ประหยัดว่าการจ่ายเป็นครั้ง ๆ ไป
    หากผู้ป่วยได้ใช้บริการโรงพยาบาลในระดับหนึ่ง
    อีกทั้งโปรแกรมดังกล่าวยังจะช่วยให้เกิดความสะดวกในการคิดค่าบริการและช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอน

  2.3 กลุ่มลูกค้าเป้าหมาย

กลุ่มลูกค้าเป้าหมายของบริษัทได้แก่

1.  กลุ่มลูกค้าคนไทยที่มีฐานะทางการเงินระดับกลางจนถึงระดับบน

2.  กลุ่มลูกค้าชาวต่าวชาติ โดย กลุ่มนี้จะสามารถแบ่งออกได้เป็น 2 ประเภทคือ
    ชาวต่างชาติที่มีภูมิลำเนาอย่ในประเทศไทย
    และชาวต่างชาติที่เดินทางเข้ามาในประเทศไทยเพื่อการท่องเที่ยวหรือเพื่อเข้ารับการรับการรักษาโดยเฉพาะ
    เนื่องจากต้องการการให้บริการทางการแพทย์ที่มีคุณภาพ
    และค่าใช้จ่ายในการรักษาพยาบาลที่ถูกลง

2.4 ภาวะการแข่งขัน

กลุ่มโรงพยาบาลกรุงเทพ
ถือเป็นกลุ่มโรงพยาบาลเอกชนชั้นนำที่มีการให้บริการทางการแพทย์อย่างครบวงจร
และมีศักยภาพการให้บริการเทียบเท่าระดับสากล
โดยโรงพยาบาลเอกชนที่ถือเป็นคู่แข่งสำคัญของกลุ่ม ประกอบด้วย 1) โรงพยาบาลบำรุงราษฎร์ 2)
โรงพยาบาลพญาไท 3) โรงพยาบาลพระราม 9 และ 4) โรงพยาบาลวิชัยยุทธ
โดยโรงพยาบาลทั้งสี่แห่งนี้ถือเป็นโรงพยาบาลเอกชนชั้นนำของประเทศที่มีความพร้อมในการให้บริการอยู่ในระดับสูง
และมีกลุ่มลูกค้าเป้าหมายใกล้เคียงกับของกลุ่มโรงพยาบาลกรุงเทพ

2.5 ช่องทางการจำหน่าย

กลุ่มโรงพยาบาลกรุงเทพ นับว่าเป็นโรงพยาบาลเอกชนมีชื่อเสียง
เปิดให้บริการมานานและเป็นที่รู้จักกันโดยแพร่หลายในนามโรงพยาบาลกรุงเทพ
โรงพยาบาลสมิติเวช และโรงพยาบาลบีเอ็นเอช
ผู้ป่วยส่วนใหญ่ที่เข้ามาใช้บริการเป็นผู้ป่วยที่รู้จักและเชื่อมั่นในการให้บริการของโรงพยาบาล
และจากการที่บริษัทเป็นเจ้าของและบริหารโรงพยาบาลทั้งสิ้น 18 แห่ง
ทั้งในและต่างประเทศทำให้บริษัทมีศักยภาพในการเข้าถึงคนไข้ครอบคลุมพื้นที่อย่างกว้างขวง
นอกจากนี้
โรงพยาบาลยังได้เพิ่มช่องทางการจำหน่ายโดยมีบริษัทที่จะจัดส่งและให้สิทธิพิเศษกับพนักงานมาทำการรักษาที่เป็นลักษณะบริษัทคู่สัญญา
และยังได้รับความร่วมมืออันดีจากบริษัทประกันสุขภาพที่เป็นคู่สัญญากับโรงพยาบาล
ได้มีการแนะนำและส่งผู้ป่วยมาใช้บริการ
รวมทั้งการที่โรงพยาบาลอำนวยความสะดวกให้กับผู้ป่วยที่มีประกันสุขภาพ
เป็นการเพิ่มช่องทางการจำหน่ายเพื่อขยายฐานลูกค้า

สำหรับลูกค้าต่างประเทศ
บริษัทมีเวบไซต์ที่ถือเป็นแหล่งข้อมูลและศูนย์กลางในการติดต่อจากผู้ป่วยชาวต่างประเทศ
และบริษัทได้ตั้งสำนักงานตัวแทนในต่างประเทศ เพื่อการเข้าถึงลูกค้าในต่างประเทศ เช่น
สำนักงานตัวแทนในประเทศบังคลาเทศ ประเทศพม่า และประเทศเวียดนาม
รวมทั้งมีการแต่งตั้งตัวแทนจำหน่ายในต่างประเทศ เช่น ประเทศออสเตรเลีย รัสเซีย อังกฤษ
และสหรัฐอเมริกา
และบริษัทยังมีการทำสัญญากับบริษัทคู่สัญญาทั้งในและต่างประเทศในการให้บริการแก่บุคคลากรของบริษัทนั้นๆ
รวมทั้งมีสัญญากับบริษัทประกันภัยต่างๆอีกด้วย

3. การจัดหาผลิตภัณฑ์

เนื่องจากบริษัทประกอบธุรกิจด้านการรักษาพยาบาล
ดังนั้นการจัดหาผลิตภัณฑ์เพื่อนำมาใช้ในการบริการแก่ผู้ป่วยจึงประกอบด้วยปัจจัยที่สำคัญ 2 ประการ
คือ

  3.1 การจัดหาทีมแพทย์และพยาบาล

บริษัทมีนโยบายที่จัดหาแพทย์ที่มีความเชี่ยวชาญในแต่ละสาขาของโรค
เพื่อสามารถให้บริการแก่ผู้ป่วยได้อย่างทั่วถึง
แพทย์และพยาบาลทุกท่านล้วนมีคุณสมบัติครบถ้วนและผ่านการคัดเลือกจากคณะกรรมการของโรงพยาบาลอย่างรอบคอบ
ณ วันที่ 31 ธันวาคม 2550 โรงพยาบาลมีแพทย์ผู้เชี่ยวชาญทุกสาขาโรครวมทั้งสิ้น 662 ท่าน
ซึ่งประกอบด้วยแพทย์ประจำ 232 ท่าน และแพทย์ที่ปรึกษา 336 ท่าน ทันตแพทย์ 94 ท่าน
และมีจำนวนพยาบาลทั้งสิ้น 663 ท่าน

  3.2 การจัดหายาและเวชภัณฑ์

บริษัทมีนโยบายการสั่งซื้อยาและเวชภัณฑ์จากผู้แทนจำหน่ายในประเทศ
โดยกระจายการสั่งซื้อไปยังผู้จำหน่ายหลายราย
แต่เนื่องจากปัจจุบันบริษัทฯผู้แทนจำหน่ายเวชภัณฑ์ในประเทศ
มีจำนวนจำกัดจึงทำให้การสั่งซื้อยาและเวชภัณฑ์จากผู้แทนจำหน่าย 3 อันดับแรกคิดเป็นร้อยละ
36.08 มีรายละเอียดดังนี้

  -------------------------------------------- --------------------------
  ผู้จัดจำหน่าย                                    คิดเป็นร้อยละ

  บริษัท ซูริคฟาร์มาซี ประเทศไทย จำกัด                20.73%

  บริษัทดีทแฮมส์ ประเทศไทย จำกัด                    9.60%

  บริษัทโอลิค ประเทศไทย จำกัด                      5.75%

                                               36.08%
  -------------------------------------------- --------------------------

  3.3 การจัดหาอุปกรณ์และเครื่องมือทางการแพทย์

อุปกรณ์และเครื่องมือทางการแพทย์มักเกี่ยวเนื่องกับเทคโนโลยีชั้นสูง
ซึ่งผู้ผลิตส่วนใหญ่จะเป็นบริษัทในต่างประเทศ อย่างไรก็ตาม
บริษัทจะมีการสั่งซื้อผ่านตัวแทนจำหน่ายในประเทศ
ซึ่งในการสั่งซื้อเครื่องมือบริษัทจะมีการทำสัญญาซื้อขายกับทางบริษัทผู้จำหน่ายซึ่งมีการกำหนดราคาที่แน่นอนในสกุลเงินบาทไทย
และข้อกำหนดของการให้บริการหลังการขายอย่างชัดเจน

  3.4 ผลกระทบต่อสิ่งแวดล้อม

โรงพยาบาลกรุงเทพได้นำมาตรฐาน ISO 14001 และมอก. 18001/OHSAS 18001
มาใช้ซึ่งเป็นระบบควบคุมและรักษาของเสียที่อาจเกิดจากการให้บริการทางการแพทย์
ไม่ว่าจะเป็นการใช้พลังงานไฟฟ้า การเกิดขยะจากการให้บริการโดยเฉพาะขยะติดเชื้อและขยะพิษ
เพื่อไม่ให้มีผลกระทบต่อสิ่งแวดล้อม โดยมีรายละเอียดดังต่อไปนี้

  1. การประหยัดพลังงาน: ได้รับการสนับสนุนจากกรมพัฒนาพลังงานทดแทนและอนุรักษ์พลังงาน
  (พพ.) มีการจัดตั้งคณะกรรมการอนุรักษ์พลังงาน
  รณรงค์สร้างความตระหนักในการใช้พลังงานอย่างคุ้มค่าและประหยัดพลังงาน
  และมีการนำเทคโนโลยีเพื่อการประหยัดพลังงานมาใช้ในโรงพยาบาล

  2. การจัดการขยะและของเสีย:
  ด้วยการจัดเตรียมภาชนะที่เหมาะสมในการรองรับขยะทุกประเภท มีแนวทางปฏิบัติในการคัดแยก
  ขนย้าย จัดเก็บ กำจัด
  และจำหน่ายขยะเพื่อให้ผู้ปฏิบัติงานทุกคนทราบและปฏิบัติในแนวทางที่ถูกต้องและเหมาะสม

-   ขยะพิษ: ได้ทำการคัดแยกขยะพิษซึ่งมีกระบวนการในการกำจัดทำลายพิเศษออกจากขยะชนิดอื่น
    ๆ โดยจะมีหน่วยงานจากภายนอกคือหน่วยงานเก็บขนมูลฝอย กลุ่มงาน 2 กทม.2
    ซึ่งถูกควบคุมและดูแลโดยกรุงเทพมหานคร มารับเพื่อนำไปกำจัดทำลายด้วยกรรมวิธีพิเศษต่อไป
    โรงพยาบาลมีนโยบายยกเลิกการใช้โฟม
    นอกจากนี้ยังได้เปลี่ยนการวัดอุณหภูมิด้วยปรอทวัดไข้มาเป็น Thermometer dot และ
    Thermometer digital
    แทนเพื่อลดความเสี่ยงให้กับผู้ป่วยและลดผลกระทบต่อสิ่งแวดล้อมจากปรอทรั่วไหล
    ในระยะยาวการจัดซื้อจัดอุปกรณ์เครื่องใช้จะใช้หลักการคัดเลือกใช้สิ่งที่ไม่ก่อให้เกิดมลภาวะทั้งในแง่ขั้นตอนการผลิตหรือเมื่อนำไปใช้

-   ขยะติดเชื้อ:
    รณรงค์สร้างจิตสำนึกในการคัดแยกขยะให้ถูกต้องตั้งแต่ต้นทางเพื่อลดปริมาณขยะติดเชื้อ
    และจัดหาอุปกรณ์ที่เหมาะสมเพื่อรองรับขยะติดเชื้อมีคมเป็นการป้องกันอุบัติเหตุที่อาจจะเกิดขึ้นกับผู้จัดเก็บ/ผู้ขนย้าย/ผู้ทำลาย
    ก่อนส่งให้ทางเจ้าหน้าที่กำจัดขยะรับไปกำจัดด้วยกรรมวิธีพิเศษที่แตกต่างจากขยะทั่วไป

-   ขยะทั่วไป: คัดแยกขยะบางชนิดที่สามารถนำกลับมาใช้ใหม่ (Recycle) เช่น แก้ว กระดาษ
    กระป๋องอลูมิเนียม เหล็ก พลาสติค ยาง เป็นต้น
    ขายให้กับบริษัทที่รับขยะเหล่านี้ไปผ่านกระบวนการเพื่อนำกลับมาใช้ใหม่เพื่อลดปริมาณขยะและลดปริมาณการใช้ทรัพยากรธรรมชาติ

  3. การจัดการน้ำเสีย:
  โรงพยาบาลมีระบบบำบัดน้ำเสียที่เกิดจากกระบวนการให้บริการครอบคลุมทุกอาคาร
  มีการบำรุงรักษาระบบบำบัดน้ำเสีย มีการตรวจสอบประสิทธิภาพของระบบและคุณภาพของน้ำเสีย
  ประสิทธิภาพของหลอด UV อย่างสม่ำเสมอทุกเดือน ผลการตรวจสอบอยู่ในเกณฑ์ที่กฎหมายกำหนด
  นอกจากนี้โรงพยาบาลยังมีมาตรการในการลดภาระของระบบบำบัดน้ำเสีย ได้แก่
  ยกเลิกการใช้น้ำยาล้างเครื่องมือที่มีส่วนผสมของคลอรีน ลดการใช้น้ำยาคลอร๊อกซ์ให้น้อยลง
  รณรงค์ให้มีการประหยัดน้ำ เป็นต้น

  4. การเตรียมการจัดการกับโรคอุบัติใหม่ (Emerging diseases): เช่น ซาร์ส (SARS),
  ไข้หวัดนก (Avian flu) ด้วยการทำแผนกและเตรียมห้องปลอดเชื้อ (Negative pressure
  room) สำหรับรองรับผู้ป่วย
  กำหนดระบบและแนวทางในปฏิบัติงานในการแยกผู้ป่วยเพื่อป้องกันการแพร่กระจายเชื้อ
  (Isolation Precuation) แก่ผู้ป่วย ญาติ และบุคลากร

  5. การส่งเสริมอาชีวอนามัยที่ดีแก่พนักงาน: ด้วยการสร้างความตื่นตัว การฝึกอบรมให้ความรู้
  การจัดเตรียมอุปกรณ์ป้องกันส่วนบุคคล
  การให้วัคซีนป้องกันไวรัสตับอักเสบบีในกลุ่มบุคลากรที่มีความเสี่ยงสูง
  ตรวจสุขภาพประจำปีสำหรับพนักงานตามความเสี่ยงและสภาพการทำงานในแต่ละตำแหน่งงาน
  ส่งเสริมการออกกำลังกาย และมีกิจกรรมสันทนาการ เป็นต้น

  6. การป้องกันอุบัติเหตุที่อาจจะเกิดขึ้นในขณะปฏิบัติงาน:
  ด้วยการประเมินความเสี่ยงและหามาตรการป้องกัน
  รณรงค์เพื่อสร้างความตื่นตัวในการป้องกันอุบัติเหตุในการทำงาน ฝึกอบรม
  จัดเตรียมอุปกรณ์ป้องกันส่วนบุคคล
  มีระบบในติดตามสถิติและแนวโน้มของการเกิดอุบัติเหตุ/อุบัติการณ์ มีการวิเคราะห์หาสาเหตุ
  และกำหนดมาตรการแก้ไขป้องกัน มีระบบและแนวทางในการดูแลบุคลากรที่ได้รับอุบัติเหตุ

  7. ระบบการป้องกันและระงับอัคคีภัย:
  โรงพยาบาลให้ความสำคัญต่อการป้องกันอัคคีภัยด้วยการสนับสนุนอุปกรณ์ที่จำเป็น ได้แก่
  ระบบเตือนภัย อุปกรณ์กู้ภัยในอาคารได้แก่ รอก อุปกรณ์ดับเพลิง มีการกำหนดพื้นที่จัดเก็บ
  ปริมาณที่จัดเก็บวัสดุไวไฟ และกำหนดผู้รับผิดชอบในการดูแล
  มีระบบในการตรวจสอบสายไฟโดยเฉพาะสายเมน และสายป้อนหลัก
  สนับสนุนให้พนักงานได้รับการอบรมทั้งภาคทฤษฎีและภาคปฏิบัติ สนับสนุนให้มีการฝึกซ้อมแผน
  และการอพยพเคลื่อนย้ายผู้ป่วยเป็นประจำทุกปี
  สนับสนุนให้มีทีมผจญเพลิงและสำนักงานของทีมผจญเพลิง มีการจัดเวรทีมผจญเพลิงให้อยู่เวรตลอด
  24 ชม. เป็นต้น

4 งานที่ยังไม่ได้ส่งมอบ

- ไม่มี –